Միլոռադ Պավիչ

** Միլոռադ Պավիչ** (, ), հարավսլավացի և սերբ բանաստեղծ, արձակագիր, պոստմոդերնիզմի և մոգական ռեալիզմի ներկայացուցիչ, թարգմանիչ և 17-19-րդ դարերի սերբական գրականության պատմագիր։ Սերբական բարոկկոյի և սիմվոլիզմի քնարերգության մասնագետ։

## Կենսագրություն
Ծնվել է Բելգրադում, սեփական խոսքերով՝ «․․․չորս դրախտային գետերից մեկի ափին, առավոտյան 8:30-ին քանդակագործի և փիլիսոփայության դասախոսի ընտանիքում․․․»։ Պավիչի նախնիների մեջ գրողներ կային, 1766 թվականին, Պավիչներից մեկը՝ Էմերիկ Պավիչը բանաստեղծությունների ժողովածու էր թողարկել, իսկ քեռին՝ Նիկոլա Պավիչը, 20-րդ դարի կեսերի հայտնի գրող էր։

1949-1953 թվականներին սովորել է Բելգրադի համալսարանի փիլիսոփայության ֆակուլտետում, իսկ ավելի ուշ Զագրեբի համալսարանում ստացել է գրականության պատմության ասպարեզի փիլիսոփայության դոկտորի աստիճան։

Դասավանդել է տարբեր համալսարաններում՝ Սորբոնի համալսարանում (Փարիզ), Վիեննայում, Ֆրայբուրգում, Ռեգենսբուրգում և Բելգրադում։ Եղել է սերբ գրող և գրականագետ Սավա Դամյանովի ուսուցիչը։ Նրա առաջին քնարական ժողովածուն (*«Պալիմպեստի»*) հրատարակվել է 1967 թվականին։ 1971 թվականին հրատարակվել է բանաստեղծությունների հաջորդ ժողովածուն՝ «Լուսնի քարը»։

Բացի այդ Պավիչը աշխատել է տարբեր թերթերում, գրել է քննադատական գործեր, հին սերբական գրականությանն ու քնարերգությանը վերաբերող մենագրություններ, կատարել եվրոպական տարբեր լեզուներից թարգմանություններ։ Հռչակ է ստացել 1984 թվականին հրատարակած «Խազարական բառարան» վեպով, որը բեսթսելլեր է դարձել։ Այս ստեղծագործության համար Պավիչը ստացել է ՆԻՆ ամսագրի մրցանակը Նրա գիրքը թարգմանվել է 30 լեզուներով։

1991 թվականին ընտրվել է Սերբիայի գիտությունների և արվեստի ակադեմիայի անդամ։

2004 թվականի գրականության գծով առաջադրվել է Նոբելյան մրցանակի, բայց չի ստացել զիջելով Էլֆրիդա Ելինեկին։

Պավիչը տրապետել է ռուսերենին, գերմաներենին, ֆրանսերենին և մի քանի հին լեզուների։ Սերբերեն է թարգմանել Ալեքսանդր Պուշկինի և Ջորջ Բայրոնի ստեղծագործություններից։ «Société Européenne de Culture»-ի և սերբական ՊԵՆ ակումբի անդամ է։

Ամուսնացած է եղել Յասմինա Միխայլովիչի հետ (սերբ գրող, գրականագետ, գրաքննադատ)։ Ունեցել է երկու զավակ։

ղծագործությունների համառոտ ցանկՄահացել Բելգրադում 2009 թվականի նոյեմբերի 30-ին 81 տարեկանում թաղված է Նոր գերեզմանատանը։

## Ստեղծագործությունների համառոտ ցանկ
* «Երկաթե վարագույր» (), 1973
* «Սուրբ մարկոսի ձիերը» (), 1976
* «Ռուսական բարակ» (), 1979
* «Խազարական բառարան» (), 1984
* «Թեյով նկարված բնապատկեր» (), 1988
* «Շուռ տված ձեռնոց» (), 1989
* «Բելգրադի կենսագրություն» (), 1990
* «Քամու ներքին կողմը (Վեպ Գերյի և Լեանդրի մասին)» (), 1991
* «Վերջին սերը Կոստանդնուպոլսում» (), 1994
* «Ապակե խխունջ» (), 1998
* «Արկղ գրենական պիտույքների համար» (), 1999
* «Աստղալի թիկնոց» (), 2000
* «Վախենալու սիրային պատմություններ» (), 2001
* «Յոթ մահացու մեղք» (), 2002
* «Անտեսանելի հայելի - Խատուտիկ հաց» (), 2003
* «Եզակի վեպ» (), 2004
* «Վեպը ինչպես միապետություն» (), 2005
* «Հարսանիք լողարանում» (), 2005
* «Ուրիշ մարմին» (), 2006
* «Թղթե թատրոն», (), 2007
* «Ճանճախալ» (, բառացի «*Рукотворная молодость*»), 2009
* «Մահացածների սերբական գիրք» (, անավարտ, հրատարուկթյան մասի ոչինչ հայտնի չէ), 2009

## Քաղվածքներ
* *«Ես ամենաանհայտ ազգի՝ սերբերի, ամենահայտնի գրողն եմ եղել»* ։
* *«Եթե շարժվում ես այն ուղղությամբ, որով քո վախն է աճում, ապա ճիշտ ճանապարհին ես»*։

## Գրականություն
* Coover R. He Thinks the Way We Dream // New York Times Book Review. October 20, 1998.
* Contemporary World Writers / Ed. by Tracy Chevalier. 1993.
* Encyclopedia of World Literature in the 20th Century / Ed. by Steven R. Serafin. 1999. Vol.&nbsp;3.
* Кузнецов, Игорь Робертович Регулярный парк сновидений (По следам Милорада Павича. Фрагменты словаря) // «Иностранная литература». 1995. № 12; Его же. Водяные часы, или Роман времени с вечностью (О Милораде Павиче) // «Ясная Поляна». 1997. № 1; Его же. О Милораде Павиче, который действительно существует // «Новый мир». 1997. № 11.
* *Гладкова О. В.* Славянские древности Милорада Павича (о романе "Пейзаж, нарисованный чаем") // *Гладкова О. В*. О славяно-русской агиографии. Очерки. М., 2008. С. 204-217.

## Ծանոթագրություններ

## Արտաքին հղումներ
* Միլորադ Պավիչ - Գրական Թերթ
* Александр Соколянский. Интерактивный комплексный обед 
* Иван Зорин. Павич  

Կատեգորիա:20-րդ դարի բանաստեղծներ
Կատեգորիա:20-րդ դարի թարգմանիչներ
Կատեգորիա:20-րդ դարի պատմվածքագիրներ
Կատեգորիա:20-րդ դարի վիպասաններ
Կատեգորիա:20-րդ դարի տղամարդ գրողներ
Կատեգորիա:Պոստմոդեռնիստ գրողներ
Կատեգորիա:Սերբ բանաստեղծներ
Կատեգորիա:Սերբ գրողներ
Կատեգորիա:Սրտամկանի ինֆարկտից մահացածներ
Կատեգորիա:Սերբ դրամատուրգներ
Կատեգորիա:Բելգրադի համալսարանի շրջանավարտներ
Կատեգորիա:Սերբ պատմաբաններ